यान सोमर
यान सोमर (अंग्रेज़ी: Yann Sommer) एक स्विस पेशेवर फुटबॉल खिलाड़ी हैं, जो बतौर गोलरक्षक सेरी ए क्लब इंटर मिलान और स्विट्ज़रलैण्ड की राष्ट्रीय टीम के लिए खेलते हैं। सोमर ने बसेल में अपना प्रशिक्षण पूरा किया, जहाँ उन्होंने लगातार चार बार स्विस सुपर लीग जीता। सन् 2014 में वो ज़र्मन फुटबॉल क्लब बोरशिया मौनचेंगलाडबाख में शामिल हो गए और क्लब के साथ नौ साल तक खेले। उन्होंने वाडुज़ क्लब के साथ अस्थायी खिलाड़ी के रूप में रहते हुए स्विस चैलेंज लीग और दो लिकटेंस्टीन फुटबॉल कप भी जीते। सोमर ने 2012 में स्विट्जरलैंड की राष्ट्रीय टीम के लिए पदार्पण किया। उन्होंने 2014, 2018 और 2022 में फीफा विश्व कप तथा 2016, 2020 और 2024 में यूएफ़ा यूरोपीय चैम्पियनशिप में देश का प्रतिनिधित्व किया।